Londra

Londra, yew bacarê Qraliya Yewbiyayiyo. Cayê xo verocê Britanya Gırde dero. Londra hem paytextê Britanya hem zi bacarê Britanyao tewr gırdo.

 Tarix 
Tarixê Londra zaf khano. Serra 47 İ.R. (İsay ra raver) de, İmperatoriya Roma bacarê Londra na ro. Verên de namey xo Londinium biyo. Serra 100 İ.R. de Londra biya paytextê eyaletê Britanya. Serra 600 de, merdumê Anglo-Saxonan amey Londra u bacarê Londra zaf biya gırd. Feqet serra 850 de Vikingan Londra kerda xırabe. Wextê Miyani de Londra de zaf neweşi amey u zaf merdumê Londraê neweşi merdê. Seserra 18ine de Londra zaf biya pil u seserra 19ine de Londra biya tewr gırd bacarê dınya. Serra 1835 de semedê ray u trenan, Londra biya yew merkezê ticareti. Serra 1863 de, dınya ra yewın bınê-erdi (metro) Londra da vıraziya. Feqet wextê Herbê Dınyayê Dıyine de, Almanya Londra sero zaf bombey varnay u 30,000 merdumi merdi.

 İqtısad 
Nıka Londra bacarê da moderına. Banê xeylê berzi u binaê ke hetê mımarine de mıkemmel vıraziyê, estê. Londra bacarê dewizio, paytextê borsao, merkezê iqtısad, siyaset, zagon u moda Britanya Gırdeo. Londra da zaf şirketê iqtısadi estê. Merkezê Barclays, HSBC u Reuters Londra de ronayiyê. Borsa Londra zaf pila. Endustriyê turizmi gırdo; her serre zaf turisti sonê Londra.

 İklım u nıfus 
Nıfusê Londra 7.5 milyono; feqet nıfusê metroy 12 milyono. Zaf şarê muhaciran êsto u zaf mıxtelıf mılleti tede cıwiyenê. %40 Nıfusê Londra Britanya ra niyo. Zaf Mısılmani, Musewi, Hindi u Sikhi estê. İklimê Londra honıko; sıliye (vartış) zaf vareno. Seba ke (semedê) awa germıne (Gulf Stream), hewaê Londra zaf serdın niyo. Erdê Londra her daim kheweo (kıhoyo).

 Semti 
+ 32 semtê Londra estê''' City of London
City of Westminster
Kensington and Chelsea
Hammersmith and Fulham
Wandsworth
Lambeth
Southwark
Tower Hamlets
Hackney
Islington
Camden
Brent
Ealing
Hounslow
Richmond
Kingston
Merton Sutton
Croydon
Bromley
Lewisham
Greenwich
Bexley
Havering
Barking and Dagenham
Redbridge
Newham
Waltham Forest
Haringey
Enfield
Barnet
Harrow
Hillingdon

 Sûkê bıray 

 Referansi 

 Çıme 
 Sitey Londrayo resmi

Kategoriye:Sûkê İngıltere
Kategoriye:Paytextê Ewropa
İngıltere